ফের রাইটার্সে ফেরার তোড়জোড় শুরু করলেন মুখ্যমন্ত্রী মমতা বন্দ্যোপাধ্যায়। সংস্কারের জন্য ভেঙে ফেলা হচ্ছে রাইটার্সের অ্যানেক্স বিল্ডিং। ২০১৩-এর শেষে শুরু হয় সংস্কারের কাজ। সেই সময় রাইটার্স থেকে বেশিরভাগ প্রশাসনিক দফতরই নবান্নে সরিয়ে নিয়ে যান মুখ্যমন্ত্রী মমতা বন্দ্যোপাধ্যায়।
 ওয়েব ডেস্ক: ফের রাইটার্সে ফেরার তোড়জোড় শুরু করলেন মুখ্যমন্ত্রী মমতা বন্দ্যোপাধ্যায়। সংস্কারের জন্য ভেঙে ফেলা হচ্ছে রাইটার্সের অ্যানেক্স বিল্ডিং। ২০১৩-এর শেষে শুরু হয় সংস্কারের কাজ। সেই সময় রাইটার্স থেকে বেশিরভাগ প্রশাসনিক দফতরই নবান্নে সরিয়ে নিয়ে যান মুখ্যমন্ত্রী মমতা বন্দ্যোপাধ্যায়। অবশ্য রাইটার্সে সংস্কারকাজ নতুন কিছু নয়। ১৭৭৭ সালে টমাস লিওন এই লালবাড়ির নকশা তৈরি করেন। তারপর থেকে বহু বছর ধরেই এক্সটেনশন হয়েছে  লালবাড়ির। ১৮২১ সালে তৈরি করা হয় ১২৮ ফুট লম্বা বারান্দা। ১৮৮৯ থেকে ১৯০৬ সাল পর্যন্ত তৈরি হয় দুটি নতুন ব্লক। গ্রেকো-রোমান স্থাপত্যের নিদর্শন এই লালবাড়ির স্বাধীনতা সংগ্রামেও বিশেষ ভূমিকা রয়েছে।